Znate one situacije kada gledamo informacije iz sveta o novitetima i kažemo sebi „nema šanse da kod nas to zaživi“ a onda kroz neko vreme i mi postanemo redovni korisnici? Nekada je i let komercijalnim letovima bilo „čudo“ neophodno samo za prelazak velikih daljina, a danas je sasvim drugačija situacija.

Iskustva iz sveta nam sada poručuju da je iznajmljivanje aviona pravi „bum“ u avioprevozu i koliko god mnogi bili skeptični to će i kod nas postati masovniji vid prevoza.

Kroz ovaj tekst ćemo objasniti šta je to inovativno u ovakvim letovima, koje su prednosti i zašto neko ima interes da leti privatnim avionom. Saznaćete procedure za najam, ali i trendove za 2020 godinu. Ostanite uz nas.

Zašto je ovo sve češći izbor transporta u svetu?

Iznajmljivanje aviona nudi prednosti koje su na komercijalnim letovima neizvodljive.

Let se prilagođava vama a ne obrnuto

Treba vam let koji nije unapred planiran i ne uklapa se u postojeći red letenja? Ovo je najčešći razlog zašto upravo putnici biznis klase sve češće koriste letove iznajmljenim avionima. Postalo je imperativ da se brzo prelaze velike udaljenosti i to nije stvar luksuza već potrebe.

Štedi se vreme

Svi koji su prolazili aerodromske kontrole znaju koliko vremena oduzimaju. Loše je i to što se veća količina prtljaga dodatno naplaćuje, strogi su propisi, dugo ukrcavanje a vožnja neudobna.

Za razliku od standardnih letova, iznajmljenim avionom imate svu udobnost leta prvom klasom, procedure pre poletanja su jednostavnije, a velika je prednost i to što je moguće sletanje i na manje aerodrome i zaustavljanje na lokacije po vašoj želji.

U mnogim slučajevima putovanje može biti jeftinije

Obračun iznajmljivanja aviona se vrši po satu letenja. Ovo je i dalje luksuz za mnoge upravo zbog cene, ali ako sa letelicom putuje maksimalan broj putnika a nemate one dodatne troškove smeštaja i presedanja što je čest slučaj kad se postojeći letovi ne poklapaju sa vašim potrebama, dolazi se do brojke da se na nekim destinacijama lako približavamo visini troškova celokupnog puta sa drugim vidovima transporta.

Ono što treba imati na umu je da je iznajmljivanje aviona često jedini način da se realizuje putovanje. Upravo zato su poslovni ljudi i kompanije česti zakupci jer oni imaju upravo ovakve zahteve.

U svetu je trend da se let iznajmljenim avionom omogućava sve većoj grupi ljudi putem usluge Air taxi. Radi popunjavanja letova kompanije prodaju pojedinačne karte za letove tako da cenovno budu dostupni široj masi ljudi. Najčešće je reč o turističkim putovanjima, a putnici su oduševljeni kada im se prvi put omogući da lete na ovakav način. Nadamo se da će i kod nas ovo postati bitan segment poslovanja aviokompanija.

Zakup aviona – koje su opcije na raspolaganju našim putnicima?

Broj kompanija koje pružaju usluge najma aviona na našim prostorima stalno raste jer je i tražnja veća. Postoje dve grupe firmi koje pružaju ovakve usluge:

Kompanije koje su registrovane za prevoz i imaju svoju flotu aviona

One nude određen broj aviona različitih specifikacija sa iskusnom posadom pri svakom letu. Kod nas najčešće govorimo o letelicama koje primaju do 10 putnika.

Avio-broker kompanije

Ove kompanije nisu direktini avioprevoznici, ali će vam obezbediti potreban avion koristeći resurse naše zemlje, zemalja okruženja ali i dalje. Ovako, broj putnika može biti približniji broju raspoloživih sedišta čime su gubitci manji, ali se mogu iznajmljivati i različite kategorije aviona poput onih za kargo letove velikim transportnim avionima ili letelica specijalno opremljenih za medicinski prevoz.

Avio-broker kompanije će skratiti potrebno vreme za dogovor o najmu aviona jer nećete imati potrebu da komunicirate sa različitim avioprevoznicima već ćete na jednom mestu izraziti želju za letenjem i broj putnika a sve ostalo će biti na avio-brokeru da dogovori.

Kako će Covid-19 uticati na ovu granu avioprevoza?

2020 godina je u znaku borbe sa pandemijom virusa Korona. Svet je usporio, ali se neki transporti moraju ostvariti. Iznajmljivanje aviona je postalo odlična solucija ostalim vidovima transporta. Zašto?

Reč je o putovanju manjeg broja putnika koji su na većem odstojanju,

Putnici imaju bolje higijenske uslove,

Ne zadržavaju se na aerodromima među velikom grupom ljudi

Celokupna interakcija na jednom putu je manja nego pri drugim vidovima transporta pa je i mogućnost za zarazu manji.

Kao što smo na početku rekli: dok mi i dalje mislimo da je iznajmljivanje aviona samo luksuz, u svetu će očigledno rasti tražnja pa će pored biznis putnika i javnih ličnosti sve veći broj biti i među onima koji bi da putuju u zdravijem okruženju a mogu to da prijušte.

Kod nas će privreda biti ta koja će nositi razvoj ovog vida aerotransporta jer sa rastom saradnje sa inostranstvom potrebe za ovakvim letovima će rasti, a time i svest o prednostima iznajmljivanja aviona.